EuroBench/eurobench-wiki-ga-topics huggingface dataset:
Scannán beochana ceolmhar Meiriceánach de chuid Disney ón bhliain 1995 is ea Lady and the Tramp. Walt Disney a léirigh agus a scaoil é do na pictiúrlanna ar 22 Meitheamh 1955. Buena Vista Distribution an chuideachta a dháil é. Clyde Geronimi, Wilfred Jackson, agus Hamilton Luske ab ea na stiúrthóirí. Ghlac Peggy Lee, Barbara Luddy, Larry Roberts, Verna Felton, Bill Thompson, agus Bill Baucom páirt ann. Tá sé bunaithe ar an leabhar Happy Dan, The Whistling Dog le Ward Greene. Eisíodh scannán leantach Lady and the Tramp II: Scamp's Adventure, mar fhíseán, i mí Feabhra 2006.

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm An Baile Dubh Uachtarach air: An Baile Dubh Uachtarach, Contae Chill Mhantáin: baile fearainn i gContae Chill Mhantáin An Baile Dubh Uachtarach, Contae Loch Garman: baile fearainn i gContae Loch Garman An Baile Dubh Uachtarach, Contae Phort Láirge: baile fearainn i gContae Phort Láirge

Catagóir: Tíreolaíocht na hÉireann
Is éan í an druid. Is baill d'fhine na Sturnidae iad. Dred a deirtear i mBriotáinis. Tá cáil ag an druid mar aithriseoir; is féidir léi aithris a dhéanamh ar fhuaimeanna difriúla, nádúrtha agus saorga. Éan tréadúil is ea an druid, agus tagann siad le chéile in ealtaí móra le haghaidh fáitill, go háirithe sa gheimhreadh. Tógann an druid a nead de ghéaga agus phlándaí, nó na acmhainní eile atá ar fáil, lena chleití mar chlúdach ann. Beireann an t-éan seo idir ceithre agus sé ubh i ngach éillín, le héillín amháin nó dhá éillín i rith an tsamhraidh. Maireann siad ar feadh cúig bliana ar meán.

Catagóir: Éin
Crann duillsilteach beag ornáideach, dúchasach don Eoraip. Na pisbhláthanna buí ina gcrobhaingí duilleogacha, ar crochadh ó na craobhacha san earrach. Na duilleoga roinnte i 3 dhuilleoigín, na capsúil suas le 6 cm ar fhad, gruagach is iad óg, le síolta dubha. Gach cuid de an-nimhiúil, na síolta go háirithe.

Catagóir: Plandaí
Is scannán oll-laochra Meiriceánach ón mbliain 2024 é Madame Web. Tá sé bunaithe ar an gcarachtar de chuid Marvel Comics den ainm chéanna. Ba é S. J. Clarkson an stiúrthóir, agus ba iad Clarkson, Matt Sazama, Burk Sharpless, agus Claire Parker na scríbhneoirí.

Catagóir: Scannáin Mheiriceánacha
Ba scríbhneoir é Máirtín Ó Corrbuí, a rugadh láimh leis an Aonach i gContae Thiobraid Árann sa bhliain 1912. Tar éis dó tamall de bhlianta a chaitheamh i bpost múinteoireachta i gContae Luimnigh, d'aistrigh sé go Baile Átha Cliath. D'fhoilsigh sé breis agus tríocha leabhar. Bhí aithne air mar scríbhneoir staire agus mar scríbhneoir do dhéagóirí. Fuair sé bás sa bhliain 2002.

Catagóir: Scríbhneoirí Éireannacha
Is éan uisce í an eala dhubh (Cygnus atratus). a phóraíonn go príomha i réigiúin thoir theas agus iardheisceart na hAstráile. Laistigh den Astráil, tá an eala dhubh fánach, agus patrúin imirce mhearbhlacha ag brath ar dhálaí aeráide. Is éan mór é le cluimhreach dhubh agus gob dearg. Is póraitheoir monagamach é, agus comhroinneann an dá chomhpháirtí dualgais goir agus cothaithe. Is ball d’fhine na Anatidae í. Tugadh an eala dhubh isteach i dtíortha éagsúla mar éan ornáideach sna 1800í, ach d'éirigh léi éalú agus daonraí cobhsaí a chruthú. Sainmhíníodh an t-eala dubh go heolaíoch ag an nádúraí Sasanach John Latham sa bhliain 1790. .Roimhe seo, cuireadh an t-éan seo ina ghéineas aonchineálach (monaitíopach) , Chenopis. Is féidir ealaí dubha a fháil go haonarach, nó i gcomhluadair scaoilte ag uimhriú isteach sna céadta nó fiú sna mílte. Is éan a mbíonn tóir uirthi i ngairdíní zó-eolaíocha agus i mbailiúcháin éan, agus uaireanta feictear éaluithe lasmuigh dá raon nádúrtha. Cé go bhfuilsí siad dúchasach d'iardheisceart agus d'oirdheisceart na hÁstráile, tugadh isteach iad i roinnt áiteanna eile ar domhan. Tá an t-éan seo ina shiombail réigiúnach d'Iarthar na hAstráile, áit a bhfuil sí dúchasach, agus don bhaile Dawlish i Sasana, áit ar tugadh isteach é mar speiceas allúrach.

Catagóir: Éin
Féar ilbhliantúil neamhlonrach glas leis an iliomad riosóm dreaptha is ea broimfhéar. Dúchasach do na réigiúin mheasartha. Na spícíní suite faobhrach, le gas ar an spíce docht caoldíreach. Fiaile choinneálach atá an-deacair le stoitheadh.

Catagóir: Plandaí
Polaiteoir Éireannach ab ea Joe Sheridan (27 Samhain 1914 – 30 Meán Fómhair 2000). Bhí sé ina bhall d'Fhine Gael ar dtús agus ansin sheas sé mar pholaiteoir neamhspleách.

Catagóir: Polaiteoirí na hÉireann
Tá níos mó ná áit amháin in Éirinn a bhfuil an t-ainm Bearna na Gaoithe air: Bearna na Gaoithe, Contae an Chláir: baile fearainn i gContae an Chláir Bearna na Gaoithe, Contae Chiarraí (Corca Dhuibhne): bearnas i gContae Chiarraí Bearna na Gaoithe, Contae Chiarraí (Triúcha an Aicme): bearnas i gContae Chiarraí Bearna na Gaoithe, Contae Chill Chainnigh: ionad daonra i gContae Chill Chainnigh Bearna na Gaoithe, Contae Chill Dara: baile fearainn i gContae Chill Dara Bearna na Gaoithe, Contae Chill Mhantáin: baile fearainn i gContae Chill Mhantáin Bearna na Gaoithe, Contae Dhún na nGall: bearnas i gContae Dhún na nGall Bearna na Gaoithe, Contae Lú: bearnas i gContae Lú Bearna na Gaoithe, Contae Mhaigh Eo: bearnas agus sliabh nó sliabhraon i gContae Mhaigh Eo Bearna na Gaoithe, Contae Phort Láirge (Gleann na hUidhre): bearnas i gContae Phort Láirge Bearna na Gaoithe, Contae Phort Láirge (Na Déise): baile fearainn i gContae Phort Láirge Bearna na Gaoithe, Contae Phort Láirge (Uachtar Tíre): baile fearainn i gContae Phort Láirge Bearna na Gaoithe, Contae Thiobraid Árann: baile fearainn i gContae Thiobraid Árann

Catagóir: Tíreolaíocht na hÉireann
Scannán grinn rómánsúil Meiriceánach is ea It Happened One Night a rinneadh sa bhliain 1934. Bhuaigh an scannán an gradam don scannán is fearr ag na Gradaim an Acadaimh i 1935.

Catagóir: Scannáin Mheiriceánacha
Scannán is ea Star Wars Episode III: Revenge of the Sith (2005). Is é George Lucas stiúrthóir agus scríbhneoir an scannáin. Is é an cúigiú ceann de shraith na naoi scannán Star Wars.

Catagóir: Scannáin Mheiriceánacha
Ba náisiúnaí, sóisialaí agus iriseoir Éireannach é Bulmer Hobson (14 Eanáir 1882 – 8 Lúnasa 1969), a rugadh i mBéal Feirste. Ball den IRB agus Óglaigh na hÉireann ab ea é. Ach ní raibh sé páirteach in Éirí Amach na Cásca sa bhliain 1916, mar níor aontaigh sé leis an scéim agus rinne sé iarracht an eachtra ar fad a chur ar ceal, in éineacht le Eoin Mac Néill. D'ainneoin an rud sin, bhí sé an-ghníomhach sa ghluaiseacht roimhe sin, ag obair go dian le Tomás Ó Cléirigh agus Séamas Ó Conghaile go háirithe. Cé gur ceannaire tábhachtach é Hobson roimh an Éirí Amach, ní raibh an tionchar agus stádas céanna aige níos déanaí. D'fhan sé amach as an polaitíocht don chuid is mó as seo amach, gan páirt a ghlacadh sa Chogadh Angla-Éireannach.

Catagóir: Scríbhneoirí Éireannacha
Is éan é an beachadóir. Is baill d'fhine na Meropidae iad. Tá trí ghéineas agus 26 speiceas ann. Tá siad le fáil sa Sean-Domhan. Tá siad 16 - 35 cm. Bíonn an gob fada. Itheann siad feithidí.

Catagóir: Éin
Is speiceas de phlanda bláthanna san fhine cíb nó seisc, Cyperaceae is ea Eriophorum angustifolium, ar a dtugtar ceannbhán nó ceannbhán caolduilleach. Dúchasach do Mheiriceá Thuaidh, an Áise Thuaidh, agus an Eoraip, fásann sé ar mhóin nó ar ithreacha aigéadacha, i mbogaigh oscailte, fraochmhá nó móinteán. Tosaíonn sé ag bláthú i mí Aibreáin nó i mí na Bealtaine agus, tar éis toirchithe go luath sa samhradh, forbraíonn na bláthanna beaga, neamhshuntasacha donna agus glasa chinn síolta shainiúla atá cosúil le toim cadáis; in éineacht lena hoiriúnacht éiceolaíoch don phortach, is iad na tréithe seo is cúis le hainm eile an phlanda, ceannbhán.

Catagóir: Plandaí
Scannán dráma Meiriceánach is ea Grand Hotel a rinneadh sa bhliain 1932. Bhuaigh an scannán an gradam don scannán is fearr ag na Gradaim an Acadaimh i 1932.

Catagóir: Scannáin Mheiriceánacha
Scannán tostach Meiriceánach is ea A Film Johnnie a rinneadh sa bhliain 1914. Is scannán grinn atá i gceist ina dtiteann Charlie Chaplin i ngrá le ban-aisteoir a fheiceann sé i scannán. Téann sé chuig stiúideonna Keystone Pictures chun dul i dteagmháil léi ach tarraingíonn sé gach sórt trioblóide air féin. Tá an teideal agus coincheap an scéil bunaithe ar na stage door johnnies, mainneálaithe a bhíodh ar lorg banaisteora éigin, oibre srl. ag dorais na n-amharclann.

Catagóir: Scannáin Mheiriceánacha
Chaith Seán Ó Cuirreáin deich mbliana ag feidhmiú mar Choimisinéir Teanga in Éirinn. Ba é an chéad duine é a ceapadh sa phost sin, de thairbhe Acht na dTeangacha Oifigiúla 2003. Ceapadh é ar 23 Feabhra 2004. Bhí sé ina Leas-Cheannasaí ar Raidió na Gaeltachta agus ina iriseoir ansin ar feadh 25 bliana sular ceapadh é. D'éirigh sé as an bpost mar Choimisinéir Teanga ar an 23 Feabhra 2014 mar go raibh sé den tuairim go raibh an Ghaeilge á himeallú diaidh ar ndiaidh. "An rogha a bhí agam ná seasamh siar ó mo cheapachán mar Choimisinéir Teanga ar bhonn prionsabail le haird a dhíriú ar na ceisteanna seo nó leanúint orm agus, ar an bhealach sin, a bheith páirteach sa chur i gcéill," a dúirt sé le Comhchoiste Oireachtais i mí Eanáir 2014. I 2018 cheap an tUachtarán Mícheál D. Ó hUigínn é ar an gComhairle Stáit.

Catagóir: Scríbhneoirí Éireannacha
Éan atá gaolmhar leis an ngainnéad. Dúchasach do na farraigí trópaiceacha is fothrópaiceacha. Sruthlíneach le gob biorach gealdaite. Gabhann sé éisc trí thumadh go hingearach isteach san uisce. Boilg aeir faoin gcraiceann san aghaidh, a mhaolaíonn turraing an tumtha.

Catagóir: Éin
Is éan é an coileach carraige atá dúchasach do Mheiriceá Theas trópaiceach. An fireannach le clúmh lonrach dearg nó flannbhuí is cíor mhór ar an gceann. Cuireann sé staidiúir air féin chun baineannaigh a mhealladh.

Catagóir: Éin
Raibí céimiúil ab ea Raibí Yitzhak HaLevi Herzog (Eabhrais: יצחק אייזיק הלוי הרצוג) (3 Nollaig 1888 - 25 Iúil 1959), bhíodh aithne air mar Isaac Herzog chomh maith. D'éirigh a gharmhac, Isaac Herzog Óg, ina uachtarán ar Iosrael, in 2021.

Catagóir: Scríbhneoirí Éireannacha
Planda colgach bliantúil nó débhliantúil a fhásann suas le 50 cm ar airde is ea Anchusa arvensis. Tugtar boglas air i nGaeilge. Dúchasach don Eoraip is an Áise. Na duilleoga caol leathfhada le himill chorracha. A bhláthú cornaithe. Na fíorbhláthanna 5 mm ar trastomhas, le feadán cuarach bán, liopaí geala gorma ag leathadh amach, is súil bhán.

Catagóir: Plandaí
Is éan creiche de chlann uiledhomhanda é Falco peregrinus (Gaeilge: an fabhcún gorm, an seabhac gorm, nó an seabhac seilge). Is baill d'fhine na Falconidae iad. Ina measc an caracara splíonachiteach, an seabhac seilge coille le súile móra is aireachtáil ghéar a sheilgeann sa bhreacsholas, agus an fíorsheabhac seilge a eitlíonn go han-tapa is a mharaíonn a chreach san eitilt. I measc na bhfíorsheabhac seilge tá an pocaire gaoithe is an meirliún. A líon ag titim de bharr nimhithe le feithidicídí, mar itheann siad éin a itheann síolta truaillithe. Cónaíonn na héin seo ar creige, ailte nó foirgneamh arda.

Catagóir: Éin
Is scríbhneoir agus scoláire é an Dr Seán Ó Cearnaigh. Tá sé ina stiúrthóir ar Cois Life, comhlacht foilsitheoireachta Gaeilge a bhunaigh sé le Caoilfhionn Nic Pháidín sa bhliain 1995. Oibríonn sé le Foras na Gaeilge. Mhúin sé in Institiúid Ard-Léinn Bhaile Átha Cliath idir 1990 agus 1994. Tá roinnt saothar foilsithe aige i nGaeilge.

Catagóir: Scríbhneoirí Éireannacha
Is éard is cluas chaoin ann ná planda ilbhliantúil, dúchasach don Eoraip is tuaisceart na hAfraice, le duilleoga snasta dúghlasa ar chruth rinn saighde is caora scarlóideacha nimhiúla. Sa bhláthra casta tá spéid shorcóireach ar dhath feola mairbhe a chuireann amach boladh lofa nuair a théann sé, agus a aomann cuileoga isteach. Snámhann siad seo go bun bleibeach na spéide glaise éadroime timpeall na mbláthanna baineanna is fireanna, agus gabhtar iad le fáinne gruaigí cosanta. Bailíonn na cuileoga an phailin ó na bláthanna fireanna agus pailníonn na bláthanna baineanna, ach ní féidir leo éalú ach nuair a thiteann an spéid isteach air féin is a fheonn na gruaigí tar éis pailnithe.

Catagóir: Plandaí
Polaiteoir Éireannach ab ea John Keating (2 Lúnasa 1869 - 8 Iúil 1956). Bhí sé ina bhall de Pháirtí an Lucht Oibre ar dtús agus ansin Páirtí Náisiúnta an Lucht Oibre.

Catagóir: Polaiteoirí na hÉireann
Polaiteoir agus fear gnó as Baile Átha Cliath ab ea Robert Briscoe (25 Meán Fómhair, 1894 - 11 Márta, 1969). Giúdach, bhí sé ina bhall d'Fhianna Fáil agus Ardmhéara Bhaile Átha Cliath (1956 agus 1961). Toghadh é mar TD don chéad uair sa bhliain 1927 (i mBaile Átha Cliath Theas). Ball den IRA, agus níos déanaí den New Zionist Organisation le Vladimir Jabotinsky, thug sé comhairle don Irgun sna 1930-1940idí.

Catagóir: Scríbhneoirí Éireannacha
Sagart agus scoláire Gaeilge ba ea Eoghan Ó Gramhnaigh (Béarla: Eugene O'Growney). Rugadh é ar 25 Lúnasa 1863 ag Baile Átha Faithlinn i mBaile Átha Buí i gContae na Mí agus cailleadh é ar 18 Deireadh Fómhair 1899 i Los Angeles, California. Le Béarla a tógadh é, agus deirtear nach raibh a fhios aige go raibh an Ghaeilge ann nó gur thug mac léinn i gColáiste Naomh Fíonán san Uaimh eolas dó uirthi. Chuaigh sé ar Choláiste Naomh Pádraig i Maigh Nuad sa bhliain 1882, agus lean sé air ag déanamh staidéir ar theanga, ar sheandachtaí agus ar stair na hÉireann. Théadh sé ar saoire sa Ghaeltacht, áit ar fhoghlaim sé conas an teanga a labhairt. Rinneadh sagart de sa bhliain 1888 agus ceapadh é mar shagart cúnta i mBaile na Carraige i gContae na hIarmhí. Sa bhliain 1891 ceapadh é mar Ollamh le Léann Ceilteach i Maigh Nuad, agus timpeall an ama chéanna rinneadh eagarthóir Irisleabhar na Gaedhilge de, iris a raibh roinnt alt dá chuid foilsithe cheana inti.

Catagóir: Scríbhneoirí Éireannacha
Crann caol a fhásann 30 m ar airde, dúchasach d'oirdheisceart na hÁise is ea an beiteal. Na duilleoga 8 m ar fhad, leathrúil; na síolta 4-5 cm ar fhad, dearg nó flannbhuí. Fiuchtar na cnónna le haol, triomaítear iad, agus filltear iad mar phloig i nduilleoga ó speiceas dreaptha beitil. Cognaítear an plog go minic san India is oirdheisceart na hÁise ar son a iarmhairte meisciúla atá cosúil le hiarmhairt alcóil. Fágann an súlach smál dearg ar na fiacla is an tseile.

Catagóir: Plandaí
Má tá suim agat sa tír i Muir Chairib, féach Curaçao. Éan mór, cosúil le turcaí, a mhaireann i gcrainn, dúchasach do thuaisceart is lár Mheiriceá Theas. Cíor fheiceálach cleití cuartha ar an gceann, na cosa fada láidir. Itheann sé bachlóga, duilleoga is ainmhithe beaga. Cuimsíonn siad an fhofhine Cracinae.

Catagóir: Éin
Is údar agus iriseoir é Paul Howard a rugadh sa bhliain 1971 i Londain Shasana. Scríobhann sé sa Sunday Tribune agus na húrscéalta Ross O'Carroll-Kelly. Tá breis is milliún cóip de na 14 leabhar sa tsraith seo díolta in Éirinn go dtí seo.

Catagóir: Scríbhneoirí Éireannacha
Scannán de chuid Blue Sky Studios is ea Ice Age (2002). Ghlac Ray Romano, John Leguizamo, Denis Leary, agus Jack Black páirt ann. B'iad Chris Wedge agus Carlos Saldanha stiúrthóirí na scannán. Sraitheanna scannán, Ice Age: The Meltdown agus Ice Age: Dawn of the Dinosaurs, eisíodh i pictiúrlanna i 2006 agus 2009.

Catagóir: Scannáin Mheiriceánacha
Scoláire agus scríbhneoir Éireannach é Michael Cronin, a rugadh sa bhliain 1960. Bhain sé amach BA ó Choláiste na Tríonóide (1982), MA ó UCD (1986) agus PhD ó Choláiste na Tríonóide (1991). Chaith sé seal sa Fhrainc, ag léachtóireacht ar an mBéarla in Université François Rabelais ó 1982 go 1983 agus in École Normale Supérieure ó 1983 go 1984. Chaith sé bliain ina léachtóir le Fraincis i gColáiste Phádraig, Droim Conrach sula bhfuair sé post in Ollscoil Chathair Bhaile Átha Cliath sa bhliain 1986. Ar na gradaim a bronnadh air agus na duaiseanna atá buaite ag Michael Cronin, tá an Prix du Québec (2002), ollúnacht onórach a bhronn an Universidad Ricardo Palma i bPeiriú air sa bhliain 2001 agus duais CATS Vinay Darbelnet don leabhar Across the Lines (Cork University Press, 2000) sa bhliain 2001. Toghadh é mar Bhall d’Acadamh Ríoga na hÉireann sa bhliain 2006 agus ceapadh é mar Officier de l’Ordre des Palmes Académiques (Rialtas na Fraince) sa bhliain 2007. Tá sé in Stiúrthóir ar an Ionad um Staidéar an Aistriúcháin agus Téacs in Ollscoil Chathair Bhaile Átha Cliath.

Catagóir: Scríbhneoirí Éireannacha
Scannán Meiriceánach is ea Orange County a eisíodh ar 11 Eanáir 2002. Baineann sé le saol na ndaoine óga cois farraige i gContae Orange i gCalifornia, contae sách rachmasach. Tá fear óg, Shaun Bruder (Colin Hanks) ag éirí fáil réidh leis an saol sin agus dul le saol scríbhneoireachta acadúla. Sa deireadh fanann sé i gContae Orange chun saol surfála agus scríbhneoireachta araon a chleachtadh.

Catagóir: Scannáin Mheiriceánacha
Taidhleoir agus scríbhneoir Éireannach a bhí in Róisín Bean Mhic Dhonnchadh (Róisín Ní Dhochartaigh roimh phósadh di agus PD Linín a hainm pinn). (O'Doherty roimh phósadh di). Scríobh sí sraith faoin mbleachtaire Maidhc a d'fhoilsigh Sáirséal agus Dill sna 1950idí agus sna 1960dí. Bhí sí ar dhuine de bhunaitheoirí na hirise Comhar. Bhain an tsraith bhleachtaireachta le buachaill dána scoile darbh ainm Maidhc a raibh croí mór maith aige. Deirtear go gcuirfeadh an tsraith Just William le Richmal Crompton i gcuimhne. Maidhc príomhcharachtar eachtraí an leabhair agus castar iontu freisin lena chairde, Nuala ar dhuine acu. Foilsíodh an leabhar deiridh sa tsraith sa bhliain 1968, an bhliain a bhfuair Linín bás anabaí i gcathair Nua-Eabhrac. Fionán De Barra a rinne na líníochtaí. Bhí sí ina reachtaire ar an gCumann Gaelach (COBÁC). Bhain sí an chéad duais amach i seisiún 1940-41 an Chumainn Ghaelaigh, duais a bronnadh gach bliain ar an gcainteoir is fearr sa chumann.

Catagóir: Scríbhneoirí Éireannacha
Tom nó crann adhmadach dreaptha atá dúchasach do Mheiriceá Theas. Na duilleoga ubhchruthach. Na bláthanna feadánach, i dtríonna, timpeallaithe ag brachtanna cosúil le peitil, liathchorcra, corcra, maigeanta, dearg, flannbhuí, bándearg nó bán. Fástar mar mhaisiúchán é i réigiúin theo i ngach tír.

Catagóir: Plandaí
Is planda luibheach é Achillea millefolium nó an athair thalún, sa fhine Asteraceae. Tugtar luibh na ndaitheacha uirthi freisin. Tá sí dúchasach don leathsféar thuaidh timpeall an domhain agus tugadh isteach í san Astráil agus sa Nua-Shéalainn freisin mar chothú do na beithígh.

Catagóir: Plandaí
Is scannán é Harry Potter and the Half-Blood Prince atá bunaithe ar an leabhar le J. K. Rowling a bhfuil an t-ainm céanna air. B'é David Yates stiúrthóir an scannáin, agus Daniel Radcliffe a ghlac páirt Harry.

Catagóir: Scannáin Mheiriceánacha
Is plandaí díofa iad na Calamites. Bhí na plandaí seo chomh mór le crann (suas le 30 m ar airde). Aimsitear na stoic tholla agus cuislí ingearacha orthu, agus siúntaí cothrománacha áit a mbiodh na craobhacha ag fás.

Catagóir: Plandaí
Polaiteoir Éireannach ab ea Patrick Joseph McGoldrick (12 Lúnasa, 1865 - 26 Aibreán, 1939). Bhí sé ina bhall de Shinn Féin ar dtús agus ansin Cumann na nGaedheal.

Catagóir: Polaiteoirí na hÉireann
Cuimsíonn sé plandaí éagsúla sa ghéineas Sonchus, cuid acu bliantúil, cuid eile ilbhliantúil (Béarla: sow thistle). Dúchasach don Eoraip, an Áise is an Afraic. Úscann an gas laitéis bhán nuair a bhristear é. Na duilleoga go minic le himill spíonacha, na gasduilleoga ag fáisceadh an ghais le dhá liopa chruinne, cosúil le cluasa, ag a mbun. An bláthcheann mór buí, cosúil le caisearbhán. Ní fíorfheochadán é, mar bíonn spíonta an fheochadáin níos righne géire.

Catagóir: Plandaí
Géineas plandaí is ea Gentiania (nó ceadharlaigh sa Ghaeilge), a bhíonn ilbhliantúil den chuid is mó, agus a fhaightear i ngach tír, beagnach, ach amháin san Afraic. Cuid mhaith díobh, is alpaigh iad a fhásann go híseal. Na duilleoga urchomhaireach iomlán. Na bláthanna roinnt ceintiméadar ar fhad, tonnadóirchruthach nó clogchruthach, go minic le feadáin fhada is 5 mhaothán leata, de ghnáth dúghorm ach uaireanta bán, buí nó dearg. Úsáidtear na fréamhacha le searbháin a dhéanamh. I measc na speiceas is mó aithne orthu tá an ceadharlach buí (Gentiana lutea, lus), lus an chrúbáin (G. campestris) agus an muilcheann (G. amarella).

Catagóir: Plandaí
Is údar Éireannach leabhair do leanaí é Eoin Colfer (rugadh 14 Bealtaine 1965). D’oibrigh sé mar mhúinteoir bunscoile sular tháinig sé chun bheith ina scríbhneoir lánaimseartha. Is mar údar an tsraith Artemis Fowl is mó atá aithne air. Meán Fómhair 2008, coimisiúnaíodh Colfer chun an séú tráthchuid a scríobh den sraith Hitchhiker's Guide to the Galaxy a scríobh, agus And Another Thing an teideal atá air. Bhí sé foilsithe i mí Dheireadh Fómhair 2009. Dheireadh Fómhair 2016, i gconradh le Marvel Comics, d’eisigh sé Iron Man: The Gauntlet. Bhí sé ina Laureate na nÓg ó 2014 go dtí 2016.

Catagóir: Scríbhneoirí Éireannacha
File Éireannach ab ea Micheál Ó hAirtnéide nó Michael Hartnett (a rugadh ar an 18 Meán Fómhair 1941 é agus a d'éag ar an 13 Deireadh Fómhair 1999) a chum a chuid saothar i nGaeilge agus Béarla.

Catagóir: Scríbhneoirí Éireannacha
Is scannán oll-laochra Meiriceánach ón mbliain 2024 é The Spider. Tá sé bunaithe ar an gcarachtar de chuid Marvel Comics den ainm chéanna. Ba é Andy Chen an stiúrthóir agus na scríbhneoirí.

Catagóir: Scannáin Mheiriceánacha
Is scríbhneoir Éireannach é Beairtle Ó Conaire. Úsáideann sé an t-ainm cleite Colm Ó Nia uaireanta. As Ros Muc dó. Is iomaí duais scríbhneoireachta atá buaite Ó Conaire. Tá úrscéal amháin, Fonn na Fola, foilsithe aige, mar aon le trí chnuasach gearrscéalta, An Fête agus Scéalta Eile, Marilyn Monroe i mBaile an Ghoirt agus Lár an Domhain. Ghnóthaigh sé Duais an Oireachtais faoi dhó as a úrscéal Fonn na Fola sa bhliain 2004 agus as an gcnuasach Lár an Domhain i 2006.

Catagóir: Scríbhneoirí Éireannacha
Tá níos mó ná áit amháin in Éirinn a bhfuil an t-ainm Béal an Átha Buí air: Béal an Átha Buí, Contae Ard Mhacha: áth i gContae Ard Mhacha, suíomh catha thábhachtaigh le linn Chogadh na Naoi mBliana Béal an Átha Buí, Contae Dhún na nGall: baile fearainn i gContae Dhún na nGall Béal an Átha Buí, Contae Liatroma: baile fearainn i gContae Liatroma Béal an Átha Buí, Contae Mhaigh Eo: baile fearainn i gContae Mhaigh Eo Béal an Átha Buí, Contae Shligigh: baile fearainn i gContae Shligigh

Catagóir: Tíreolaíocht na hÉireann
Polaiteoir Éireannach ab ea John Ignatius Milroy nó Seán Milroy mar is fearr aithne air (1877 - 10 Meitheamh 1946). Bhí sé ina bhall de Shinn Féin ar dtús agus ansin de Chumann na nGaedheal.

Catagóir: Polaiteoirí na hÉireann
Is polaiteoir Éireannach agus Teachta Dála do cheantar Luimnigh é Dan Neville (Gaeilge: Dónal Ó Niadh) (rugadh é 8 Nollaig, 1946 ). Tá sé ina bhall d'Fhine Gael. Bhíodh sé ina fheisire do Luimneach Thiar tráth. Chuaigh sé ar scor san Olltoghchán 2016.

Catagóir: Polaiteoirí na hÉireann
Scannán is ea Star Wars Episode VIII: The Last Jedi (2017). Is é Rian Johnson stiúrthóir an scannáin. Is é an t-ochtú ceann de naoi scannáin Star Wars.

Catagóir: Scannáin Mheiriceánacha
Tá níos mó ná áit amháin in Éirinn a bhfuil an t-ainm An Inis air: An Inis, Contae Chill Mhantáin: paróiste dlí i gContae Chill Mhantáin An Inis, Contae Dhún na nGall: oileán agus toghroinn i gContae Dhún na nGall An Inis, Contae Loch Garman (An Bealach Caoin Theas): baile fearainn i gContae Loch Garman An Inis, Contae Loch Garman (An Carn): baile fearainn i gContae Loch Garman An Inis, Contae Loch Garman (Scairbh Bhailis): ionad daonra, baile fearainn, agus paróiste dlí i gContae Loch Garman An Inis, Contae Loch Garman (Oileán Mhuire): baile fearainn i gContae Loch Garman An Inis, Contae Loch Garman (Síol Maoluír Thiar): paróiste dlí agus toghroinn i gContae Loch Garman An Inis, Contae Loch Garman (Uí Bhairrche): baile fearainn i gContae Loch Garman An Inis, Contae Mhuineacháin: baile fearainn i gContae Mhuineacháin

Catagóir: Tíreolaíocht na hÉireann
Polaiteoir Éireannach ab ea James Murphy (28 Nollaig, 1887 - 7 Deireadh Fómhair, 1961). Bhí sé ina bhall de Shinn Féin ar dtús agus ansin Cumann na nGaedheal.

Catagóir: Polaiteoirí na hÉireann
Is scannán oll-laochra Meiriceánach ón mbliain 2003 é Daredevil. Tá sé bunaithe ar an gcarachtar de chuid Marvel Comics den ainm chéanna. Ba é Mark Steven Johnson an stiúrthóir agus an scríbhneoir. Tháinig Elektra agus Deadpool & Wolverine amach níos déanaí.

Catagóir: Scannáin Mheiriceánacha